CELEX: 52022PC0049
Language: lt
Date: 2022-02-15
Title: Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi Partnerystės taryboje, įsteigtoje Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimu, dėl Pilietinės visuomenės forumo veiklos gairių priėmimo

EUROPOS
                              KOMISIJA

                                                        Briuselis, 2022 02 15
                                                        COM(2022) 49 final

                                                        2022/0034 (NLE)

                                           Pasiūlymas

                                  TARYBOS SPRENDIMAS

     dėl pozicijos, kurios Europos Sąjungos vardu turi būti laikomasi Partnerystės taryboje,
       įsteigtoje Europos Sąjungos bei Europos atominės energijos bendrijos ir Jungtinės
        Didžiosios Britanijos ir Šiaurės Airijos Karalystės prekybos ir bendradarbiavimo
               susitarimu, dėl Pilietinės visuomenės forumo veiklos gairių priėmimo

LT                                                                                             LT
 ---pagebreak---                                  AIŠKINAMASIS MEMORANDUMAS

     1.       PASIŪLYMO DALYKAS
     Komisija siūlo Tarybai nustatyti poziciją, kurios Sąjungos vardu turi būti laikomasi
     Partnerystės taryboje, įsteigtoje Europos Sąjungos bei Europos atominės energijos bendrijos ir
     Jungtinės Didžiosios Britanijos ir Šiaurės Airijos Karalystės prekybos ir bendradarbiavimo
     susitarimu (toliau – Prekybos ir bendradarbiavimo susitarimas)1, dėl planuojamo tame
     susitarime numatyto Pilietinės visuomenės forumo veiklos gairių priėmimo.

     2.       PASIŪLYMO APLINKYBĖS
     2.1.     Prekybos ir bendradarbiavimo susitarimas
     Prekybos ir bendradarbiavimo susitarimu nustatytas plataus masto Europos Sąjungos ir
     Jungtinės Karalystės santykių pagrindas. Šis susitarimas laikinai taikomas nuo 2021 m. sausio
     1 d. ir įsigaliojo 2021 m. gegužės 1 d.
     Prekybos ir bendradarbiavimo susitarimu nustatyta institucinė sistema, įskaitant
     mechanizmus, kuriais naudodamosi Šalys konsultuojasi su pilietine visuomene dėl Susitarimo
     ir papildomųjų susitarimų įgyvendinimo, visų pirma bendradarbiaudamos su 13 ir 14
     straipsniuose nurodytomis vidaus patariamosiomis grupėmis ir Pilietinės visuomenės forumu.
     Prekybos ir bendradarbiavimo susitarimo 14 straipsnyje nustatyta, kad Šalys palengvina
     Pilietinės visuomenės forumo veiklos organizavimą siekiant vesti dialogą dėl šio susitarimo
     antros dalies įgyvendinimo. Partnerystės taryba priima forumo veiklos gaires.
     Pilietinės visuomenės forumą sudaro Europos Sąjungos ir Jungtinės Karalystės pilietinės
     visuomenės atstovai ir jo susitikimai rengiami bent kartą per metus, jei Šalys nesusitarė kitaip.
     2.2.     Numatomas Partnerystės tarybos sprendimas
     Numatomo Partnerystės tarybos akto tikslas – nustatyti pagrindines Pilietinės visuomenės
     forumo veiklos organizavimo gaires. Partnerystės taryba turėtų priimti šias veiklos gaires
     prieš pirmąjį Pilietinės visuomenės forumo susitikimą.

     3.       POZICIJA, KURIOS TURI BŪTI LAIKOMASI SĄJUNGOS VARDU
     Siūlomo Tarybos sprendimo tikslas – nustatyti poziciją, kurios Europos Sąjungos vardu turi
     būti laikomasi Prekybos ir bendradarbiavimo susitarimu įsteigtoje Partnerystės taryboje, dėl
     Pilietinės visuomenės forumo veiklos gairių priėmimo.
     Siūloma įsteigti Pilietinės visuomenės forumą, kurį sudarytų ES ir Jungtinės Karalystės
     pilietinės visuomenės atstovai: tam tikras fiziškai dalyvaujančių asmenų skaičius ir daugiau
     asmenų, dalyvaujančių elektroninėmis priemonėmis. Jis bus rengiamas kasmet, labai panašiu
     laiku kaip Prekybos partnerystės komiteto posėdžiai, sudarant sąlygas dalyvauti ir fiziškai, ir
     skaitmeniniu būdu. Už organizavimą būtų atsakinga posėdį rengianti Šalis, remiantis
     kasmetinės rotacijos principu. Darbotvarkė bus nustatyta Šalių susitarimu ir apims klausimus,
     susijusius su Prekybos ir bendradarbiavimo susitarimo II dalies (prekyba, aviacija, kelių
     transportas, socialinės apsaugos koordinavimas ir trumpalaikių kelionių vizos, žuvininkystė ir
     kitos nuostatos) įgyvendinimu. Prieš susitardamos dėl darbotvarkės Šalys stengsis
     konsultuotis su savo atitinkamomis Prekybos ir bendradarbiavimo susitarimo 13 straipsnyje
     numatytomis vidaus patariamosiomis grupėmis dėl galimų darbotvarkės klausimų.

     1
            OL L 149, 2021 4 30, p. 10.

LT                                                  1                                                    LT
 ---pagebreak---      4.        TEISINIS PAGRINDAS
     4.1.      Procedūrinis teisinis pagrindas
     4.1.1.    Principai
     Sutarties dėl Europos Sąjungos veikimo (SESV) 218 straipsnio 9 dalyje numatyti sprendimai,
     kuriais „nustatomos pozicijos, kurios Sąjungos vardu priimamos susitarimu įsteigtame
     organe, kai tam organui reikia priimti teisinę galią turinčius aktus, išskyrus aktus,
     papildančius arba pakeičiančius susitarimo institucinę struktūrą“.
     Sąvoka „teisinę galią turintys aktai“ apima aktus, turinčius teisinę galią pagal aptariamą
     organą reglamentuojančias tarptautinės teisės normas. Ji taip pat apima priemones, kurios nėra
     privalomos pagal tarptautinę teisę, tačiau „gali stipriai paveikti Sąjungos teisės akto leidėjo
     priimamų teisės aktų [...] turinį“2.
     4.1.2.    Taikymas aptariamuoju atveju
     Partnerystės taryba yra susitarimu, būtent Prekybos ir bendradarbiavimo susitarimu, įsteigtas
     organas.
     Aktas, kurį turi priimti Partnerystės taryba, yra teisinę galią turintis aktas. Numatomas aktas
     bus privalomas pagal tarptautinę teisę, vadovaujantis Prekybos ir bendradarbiavimo
     susitarimo 14 straipsniu.
     Numatomu aktu Prekybos ir bendradarbiavimo susitarimo institucinė struktūra nepapildoma ir
     nekeičiama.
     Todėl siūlomo sprendimo procedūrinis teisinis pagrindas yra Sutarties dėl Europos Sąjungos
     veikimo (SESV) 218 straipsnio 9 dalis.
     4.2.      Materialinis teisinis pagrindas
     4.2.1.    Principai
     Sprendimo pagal SESV 218 straipsnio 9 dalį materialinis teisinis pagrindas pirmiausia
     priklauso nuo numatomo akto, dėl kurio Sąjungos vardu nustatoma pozicija, tikslo ir turinio.
     Jeigu numatomu aktu siekiama dviejų tikslų arba jį sudaro dvi dalys ir jeigu vieną iš tų tikslų
     ar dalių galima laikyti pagrindiniu tikslu arba pagrindine dalimi, o kita dalis ar kiti tikslai yra
     tik papildomi, sprendimas pagal SESV 218 straipsnio 9 dalį turi būti grindžiamas tik vienu
     materialiniu teisiniu pagrindu – tuo, kurio reikalauja pagrindinis ar svarbesnis tikslas arba
     dalis.
     4.2.2.    Taikymas aptariamuoju atveju
     Numatomo akto tikslas ir turinys yra susiję su bendra prekybos politika, žuvininkyste ir
     transportu. Todėl siūlomo sprendimo materialinis teisinis pagrindas yra SESV 207, 91, 100 ir
     43 straipsniai.
     4.3.      Išvada
     Siūlomo sprendimo teisinis pagrindas turėtų būti SESV 207, 91, 100 ir 43 straipsniai kartu su
     SESV 218 straipsnio 9 dalimi.

     2
              2014 m. spalio 7 d. Teisingumo Teismo      sprendimo   Vokietija   prieš   Tarybą,   C-399/12,
              ECLI:EU:C:2014:2258, 61–64 punktai.

LT                                                   2                                                         LT
 ---pagebreak---                                                                 2022/0034 (NLE)

                                                 Pasiūlymas

                                            TARYBOS SPRENDIMAS

         dėl pozicijos, kurios Europos Sąjungos vardu turi būti laikomasi Partnerystės taryboje,
           įsteigtoje Europos Sąjungos bei Europos atominės energijos bendrijos ir Jungtinės
            Didžiosios Britanijos ir Šiaurės Airijos Karalystės prekybos ir bendradarbiavimo
                   susitarimu, dėl Pilietinės visuomenės forumo veiklos gairių priėmimo

     EUROPOS SĄJUNGOS TARYBA,
     atsižvelgdama į Sutartį dėl Europos Sąjungos veikimo, ypač į jos 43, 91, 100 ir 207
     straipsnius kartu su 218 straipsnio 9 dalimi,
     atsižvelgdama į Europos Komisijos pasiūlymą,
     kadangi:
     (1)       2021 m. balandžio 29 d. Tarybos sprendimu (ES) 2021/6893 Sąjunga sudarė Europos
               Sąjungos bei Europos atominės energijos bendrijos ir Jungtinės Didžiosios Britanijos
               ir Šiaurės Airijos Karalystės prekybos ir bendradarbiavimo susitarimą (toliau –
               Prekybos ir bendradarbiavimo susitarimas), kuris laikinai taikomas nuo 2021 m. sausio
               1 d. ir įsigaliojo 2021 m. gegužės 1 d.;
     (2)       Prekybos ir bendradarbiavimo susitarimo 14 straipsniu reikalaujama, kad Partnerystės
               taryba priimtų Pilietinės visuomenės forumo, kurio susitikimai rengiami bent kartą per
               metus, jei Šalys nesusitarė kitaip, veiklos gaires;
     (3)       Partnerystės taryba ketina priimti Pilietinės visuomenės forumo veiklos gaires;
     (4)       todėl tikslinga nustatyti poziciją, kurios Sąjungos vardu turi būti laikomasi
               Partnerystės taryboje;
     (5)       siekiant sudaryti sąlygas greitai priimti Pilietinės visuomenės forumo veiklos gaires,
               šis sprendimas turėtų įsigalioti jo priėmimo dieną,
     PRIĖMĖ ŠĮ SPRENDIMĄ:

                                                 1 straipsnis
     Pozicija, kurios Sąjungos vardu turi būti laikomasi Prekybos ir bendradarbiavimo susitarimu
     įsteigtoje Partnerystės taryboje, dėl sprendimo, kuris turi būti priimtas pagal to susitarimo 14
     straipsnį, grindžiama prie šio sprendimo pridedamu Pilietinės visuomenės forumo veiklos
     gairių projektu.

     3
               OL L 149, 2021 4 30, p. 2.

LT                                                    3                                                 LT
 ---pagebreak---                                          2 straipsnis
     Šis sprendimas skirtas Komisijai.
     Priimta Briuselyje

                                           Tarybos vardu
                                           Pirmininkas

LT                                            4            LT
 ---documentbreak---                               EUROPOS
                              KOMISIJA

                                                      Briuselis, 2022 02 15
                                                      COM(2022) 49 final

                                                      ANNEX

                                           PRIEDAS

                                              prie

                               Pasiūlymo dėl Tarybos sprendimo

     dėl pozicijos, kurios Europos Sąjungos vardu turi būti laikomasi Partnerystės taryboje,
       įsteigtoje Europos Sąjungos bei Europos atominės energijos bendrijos ir Jungtinės
        Didžiosios Britanijos ir Šiaurės Airijos Karalystės prekybos ir bendradarbiavimo
               susitarimu, dėl Pilietinės visuomenės forumo veiklos gairių priėmimo

LT                                                                                             LT
 ---pagebreak---                                                    PRIEDAS
                   PILIETINĖS VISUOMENĖS FORUMO VEIKLOS GAIRĖS,
                         numatytos Prekybos ir bendradarbiavimo susitarime
     Europos Sąjungos bei Europos atominės energijos bendrijos ir Jungtinės Didžiosios Britanijos
     ir Šiaurės Airijos Karalystės prekybos ir bendradarbiavimo susitarimo (toliau – Prekybos ir
     bendradarbiavimo susitarimas) 14 straipsnio 1 ir 2 dalyse nustatyta, kad Šalys palengvina
     Pilietinės visuomenės forumo, kurį sudaro Europos Sąjungos ir Jungtinės Didžiosios
     Britanijos ir Šiaurės Airijos Karalystės (toliau – Jungtinė Karalystė) pilietinės visuomenės
     atstovai, veiklos organizavimą ir šio forumo susitikimai rengiami bent kartą per metus, jei
     Šalys nesusitarė kitaip. Prekybos ir bendradarbiavimo susitarime taip pat numatyta, kad
     Partnerystės taryba priima forumo veiklos gaires.

     1.       DALYVIAI
     Pagal Prekybos ir bendradarbiavimo susitarimo 14 straipsnio 3 dalį 1 Pilietinės visuomenės
     forumą sudarys Europos Sąjungos ir Jungtinės Karalystės pilietinės visuomenės atstovai, t. y.
     atstovaujantys verslo ir darbdavių organizacijoms (bet ne atskiroms privačioms bendrovėms),
     profesinėms sąjungoms, akademinei bendruomenei ir nevyriausybinėms organizacijoms,
     veikiančioms įvairiuose visuomenės sluoksniuose, susijusiuose su sritimis, kurioms taikoma
     Prekybos ir bendradarbiavimo susitarimo II dalis. Šalys, siekdamos skatinti proporcingą
     pilietinės visuomenės organizacijų atstovavimą, taikys savo atitinkamas pilietinės visuomenės
     atstovų registravimo taisykles ir praktiką.
     Dėl praktinių priežasčių Pilietinės visuomenės forumo fizinių dalyvių skaičius bus apribotas
     iki 60 abiejų Šalių pilietinės visuomenės atstovų, jei Šalys nesusitars kitaip. Šie atstovai galės
     dalyvauti Pilietinės visuomenės forumo susitikimuose asmeniškai arba elektroninėmis
     priemonėmis. Pagal Prekybos ir bendradarbiavimo susitarimo 14 straipsnio 2 dalį Šalys gali
     susitarti rengti susitikimą tik virtualiai. Pilietinės visuomenės forumo veikloje stebėtojų
     teisėmis galės dalyvauti kiti iš anksto užsiregistravę pilietinės visuomenės organizacijų nariai.

     2.       TAIKYMO SRITIS
     Pilietinės visuomenės forumo diskusijos apims Prekybos ir bendradarbiavimo susitarimo II
     dalyje nurodytas sritis: prekybą, aviaciją, kelių transportą, socialinės apsaugos koordinavimą
     ir trumpalaikių kelionių vizas, žuvininkystę ir kitas nuostatas.

     3.       SUSITIKIMŲ LAIKAS, ORGANIZAVIMAS IR DARBOTVARKĖS
     Prekybos ir bendradarbiavimo susitarime nustatyta, kad Pilietinės visuomenės forumo
     susitikimai rengiami bent kartą per metus, jei Šalys nesusitarė kitaip. Pilietinės visuomenės
     forumo susitikimai bus rengiami labai panašiu laiku kaip Prekybos partnerystės komiteto
     posėdžiai, jei Šalys nesusitars kitaip. Forumo veikloje galės dalyvauti Prekybos partnerystės
     komiteto ir specialiųjų prekybos komitetų bendrapirmininkiai ir specialiųjų energetikos, oro
     susisiekimo, aviacijos saugos, kelių transporto, socialinės apsaugos koordinavimo ir

     1
            Pilietinės visuomenės forumo veikloje gali dalyvauti kiekvienos Šalies teritorijoje įsteigtos
            nepriklausomos pilietinės visuomenės organizacijos, įskaitant Prekybos ir bendradarbiavimo susitarimo
            13 straipsnyje nurodytų vidaus patariamųjų grupių narius. Kiekviena Šalis skatina proporcingą
            atstovavimą, be kita ko, nevyriausybinėms organizacijoms, verslo ir darbdavių organizacijoms ir
            profesinėms sąjungoms, veikiančioms ekonomikos, darnaus vystymosi, socialinių reikalų, žmogaus
            teisių, aplinkos ir kitose srityse.

LT                                                       1                                                          LT
 ---pagebreak---      žuvininkystės komitetų bendrapirmininkiai, kai forume bus svarstomi jų kompetencijai
     priklausantys klausimai.
     Pilietinės visuomenės forumą organizuos Šalis, atsakinga už Prekybos partnerystės komiteto
     posėdžio organizavimą, t. y. Forumo susitikimai vyks pakaitomis Europos Sąjungoje ir
     Jungtinėje Karalystėje, jei Šalys nesusitars kitaip. Šalis, kurioje vyksta Forumo susitikimas,
     suteiks patalpas ir sudarys sąlygas susitikimui (pvz., pateiks registracijos ir virtualiojo
     dalyvavimo nuorodas).
     Šalys, prieš susitardamos su kita Šalimi dėl darbotvarkės projekto, stengsis konsultuotis su
     savo atitinkamomis vidaus patariamosiomis grupėmis dėl galimų darbotvarkės klausimų.
     Šalys stengsis paskelbti darbotvarkių projektus likus 15 dienų iki Pilietinės visuomenės
     forumo susitikimo dienos.
     Šalis, kurioje vyksta Forumo susitikimas, susitarusi su kita Šalimi, per 30 dienų nuo
     susitikimo parengs Pilietinės visuomenės forumo rezultatų ir išvadų projektą. Kiekvieno
     susitikimo rezultatais ir išvadomis bus dalijamasi su Partnerystės taryba, Prekybos
     partnerystės komitetu ir specialiaisiais energetikos, oro susisiekimo, aviacijos saugos, kelių
     transporto, socialinės apsaugos koordinavimo ir žuvininkystės komitetais, be to, jie bus
     paskelbti viešai.
     Partnerystės taryba gali iš dalies pakeisti šias gaires, be kita ko, siekdama spręsti jas
     įgyvendinant kilusius klausimus.

LT                                                 2                                                  LT